Louisine Havemeyers børn fortsatte deres forældres indsats som kunstsamlere. Datteren Electra Havemeyer Webb samlede på amerikansk kunst, både professionel og folkelig, og hendes samling dannede grundlaget for [[Shelburne Museum]]. Museet præsenterer en "samling af samlinger" af eksempler på tidlige amerikanske boliger og offentlige bygninger, heriblandt en købmandsbutik ("blandet landhandel"), et forsamlingshus, en bjælkehytte og oven i købet et dampskib, der er sat på land. Hendes barnebar, [[John Wilmerding]], er kunstprofessor, samler og kurator, og han har skrevet flere bøger om amerikansk kunst.<ref>{{kilde | url = http://www.washingtonpost.com/wp-dyn/articles/A8644-2004May7_2.html?noredirect=on | titel = John Wilmerding, Giving His Awe for American Art | avis = Washington Post | dato = {{dato|7-5-2004}} | besøgsdato = {{dato|12-1-2019}} }}</ref> Louisines datter Adaline og søn Horace samt sønnesønnen Horace Havemeyer, Jr. har doneret adskillige værker af blandt andet  [[Johannes Vermeer|Vermeer]], [[Francisco Goya|Goya]], [[Jean-Baptiste Camille Corot|Corot]] og [[Édouard Manet|Manet]] til [[National Gallery of Art]].<ref>{{kilde | url = https://www.nga.gov/global-site-search-page.html?searchterm=havemeyer&:cq_csrf_token=undefined | titel = Search result: Havemeyer | udgiver = nga.gov | besøgsdato = {{dato|12-1-2015}} }}</ref>
Kunst